Manduessedum

Manduessedum oli roomalainen linnoitus nykypäivän Warwickshiressä, Englannissa.

Linnoitus perustettiin noin vuosina 50–60 jaa. roomalaisen tien Watling Streetin varrelle. Joidenkin teorioiden mukaan ratkaiseva Watling Streetin taistelu, jossa Suetonius Paullinuksen johtamat roomalaiset löivät Boudiccan johtamat kelttijoukot on saatettu käydä lähellä Manduessedumia. 

Manduessedum kehittyi siviiliasutukseksi ja oli alueen keramiikkatuotannon keskus. Alueelta on löydetty kolmisenkymmentä roomalaisaikakauden polttouunia.

Nykypäivän Mancetterin kylä lähellä Atherstonea on rakennettu paikalle, jossa Manduessedum sijaitsi.

Britannian provinssin kaupungit
Warwickshire